kardosdrur/scandi-wiki huggingface dataset:
Johan Wilhelm Cornelius Krieger

Johan Wilhelm Cornelius Krieger (født 17. april 1788 i København, død 7. marts 1857 på Vosnæsgård) var en dansk søofficer og godsejer, bror til Christian Krieger.

Uddannelse 
Han var søn af kontreadmiral Johan Cornelius Krieger og 1. hustru født Bornemann, blev kadet i Marinen 1799, sekondløjtnant 1805, premierløjtnant 1809, kaptajnløjtnant 1816, kaptajn 1825, kommandørkaptajn 1839 og kommandør 1842. 1807 var han om bord i vagtskibet i Øresund, fregatten Frederiksværn, som forgæves søgte at undfly englænderne og efter en kort kamp 14. august ved Vingø måtte overgive sig. Året efter deltog han om bord i linjeskibet Prins Christian Frederik i den bekendte kamp ved Sjællands Odde 22. marts, hvilken kamp endte med linjeskibets ødelæggelse. 1811 ansattes han som chef for de ved Korsør stationerede kanonbåde. 1812-13 gjorde Krieger tjeneste på Scheldeflåden under admiral Jost van Dockum. 1814 rejste han med Frederik VI's suite til Wien og var der under kongressen. 1818-21 var han uden for nummer og førte i den tid et koffardiskib på Vestindien, senere, efter nogle vagtskibsposter, 1823-24 chef for briggen St. Jan i Vestindien samt 1833 chef for korvetten Galathea i Middelhavet, hvorfra han hjemførte en del af Bertel Thorvaldsens arbejder. 1842 udnævntes Krieger til kammerherre og blev omtrent samtidig deputeret i den jyske stænderforsamling. 1847 blev han chef for 1. division. I Treårskrigen 1848-50 tog han ikke aktiv del, men var 1850 medlem af General-Krigsretten, der nedsattes til bedømmelse af Egernførdeaffæren. Året efter blev han medlem af kommissionen om Gammelholms flytning, men søgte senere samme år sin afsked og fik da karakter af kontreadmiral. Sine sidste år henlevede han på sin ejendom Vosnæsgård ved Aarhus, som han havde købt 1835, og hvor han døde 7. marts 1857. Krieger var blevet Ridder af Dannebrogordenen 1829 og Dannebrogsmand 1846.
 
Krieger blev gift 17. marts 1811 i Holmens Kirke med Anne Sophie Rawert (29. april 1788 i Christiania - 15. juli 1863 på Rungstedgård), datter af premierløjtnant, professor, senere generalkrigskommissær, stadskonduktør J.H. Rawert (1751-1823) og Anna Maria Krieger (1758-1826).

Han er begravet på Skødstrup Kirkegård.

Gengivelser 
 Portrætmaleri af Hans Hansen 1810 (familieeje)
 Litografi af I.W. Tegner & Kittendorff 1869 (Det Kongelige Bibliotek) efter portrætmaleri 1830 af Louis Aumont

Kilder 
 
 Tidsskrift for Søvæsen, II (1857)

Eksterne henvisninger 
 

Admiraler fra Danmark
Riddere af Dannebrog
Kammerherrer fra Danmark
Personer i Englandskrigene fra Danmark-Norge
Godsejere fra Danmark
Stænderdeputerede fra Nørrejylland
Johan Wilhelm Cornelius
Danskere i 1800-tallet
Personer fra København
Artikler fra 1. udgave af Dansk biografisk leksikon
Rikke Poulsen

Rikke Vestergaard Poulsen (født 20. april 1986 i Ejsing) er en tidligere dansk håndboldspiller og nuværende målvogtertræner i Team Esbjerg. Hun kom til klubben i 2019 som spiller, og stoppede karrieren endegyldigt i februar 2022. Hun har tidligere optrådt for Team Tvis Holstebro, SK Aarhus, Vejen EH og Viborg HK.

Hun deltog til VM i kvindehåndbold 2013 i Serbien.

Karriere 
Hun startede som 4-årig i barndomsklubben Ejsing Boldklub.

Referencer

Eksterne henvisninger 

Håndboldspillere fra Danmark
Håndboldspillere fra Team Esbjerg
Håndboldspillere fra Team Tvis Holstebro
Håndboldspillere fra SK Aarhus
Håndboldspillere fra Kolding IF
Ventrikelsystem

Ventrikelsystemet er en gruppe strukturer i hjernen indeholdende cerebrospinalvæske. Systemet er forbundet med centralkanalen i rygmarven. Ventriklernes indre er beklædt med et lag af epitelvæv kaldt ependym.

Opbygning 
Systemet består af fire ventrikler:

 Venstre og højre (første og anden) lateralventrikel
 Tredje ventrikel
 Fjerde ventrikel

Talrige små huller eller foramina forbinder de enkelte ventrikler. Af de nedenfor listede henregnes dog kun de to første til ventrikelsystemet:

Figurer 

Centralnervesystemets anatomi
Trine Østergaard Jensen

Trine Østergaard Jensen (født 17. oktober 1991 i Galten) er en dansk håndboldspiller, der spiller for SG BBM Bietigheim og Danmarks kvindehåndboldlandshold.

Karriere

Klubhold 
Østergaard startede som helt ung med at spille i den lokale håndboldklub Galten FS. Hun skiftede efterfølgende til Team Ikasts ungdomshold. Hun fik debut hos Ikast-Brande EH i 2008. Med Ikast Brande EH (senere FC Midtjylland) vandt Østergaard adskillige titler og medaljer. 
Hun var blandt andet med til at vinde det danske mesterskab tilbage i 2015, sammen med klubben, efter finalesejre over Team Esbjerg. Hun skiftede i 2017 til ligarivalerne fra Odense Håndbold. Efter tre sæsoner i Odense skiftede hun til sin første udenlandske klub, tyske SG BBM Bietigheim i sommeren 2020.

Landshold 
Hun fik debut på A-landsholdet, den 22. april 2011, mod . Hun blev udtaget til bruttotruppen ved EM 2012 i Serbien, men var ikke blandt de 16 udvalgte. Hun blev dog udtaget året efter, ved VM 2013, hvor  vandt VM-bronze. Hun var den dansker, der fik mest spilletid under slutrunden.

Hun var også med til at vinde bronzemedaljer med , ved VM i kvindehåndbold 2021 i Spanien.

Referencer

Eksterne henvisinger 

Personer fra Skanderborg Kommune
Personer fra Galten
Håndboldspillere fra Danmark
Håndboldspillere fra FC Midtjylland Håndbold
Håndboldspillere fra SG BBM Bietigheim
Håndboldspillere fra Odense Håndbold
Coq au vin

Coq au vin (fransk for "hane med vin") er en fransk ret af hønsekød (rettelig hanekød), løg, perleløg, gulerødder og rødvin fra Bourgogne. Hvidvin kan også benyttes. Så kaldes retten "Coq au blanc".

Andre franske regioner har varianter med lokal vin som coq au vin jaune (Jura), coq au riesling (Alsace), coq au pourpre eller coq au violet (Beaujolais nouveau) og coq au champagne.

Eksterne henvisninger 

Mad fra Frankrig
Gryderetter
Ozeaneum

Ozeaneum Stralsund er et offentligt ejet akvarium i den nordtyske by Stralsund, og tilhører Deutsches Meeresmuseum, der nok er blandt de tre største institutioner af sin slags i Europa.

Ozeaneum er beliggende i den historiske bydel ved Østersøens kyst, og åbnede sine døre for besøgende 2008. Det rummer hovedsagelig udstillinger af marinbiologi fra Nordsøen og Østersøen.

Akvariet var forventelig en stor turistattraktion og skulle efter planen modtage 550.000 besøgende om året. Det viste sig at være mere attraktivt end som så og modtog allerede det første år over 900.000 besøgende.

Ozeaneum Stralsund modtog den 22. maj 2010 prisen Årets museum i Europa ved en ceremoni afholdt i byen Tampere i Finland.

Kildehenvisninger

Eksterne henvisninger 

 Officiel hjemmeside 

Akvarier
Stralsund
Etableret i 2008
M16A3

M16A3 er en fuldautomatisk udgave af M16A4. Den er Udstyret med et Rail Integrated System (R.I.S)
til montering af Flip-up sigte, Rødpunkt sigte eller kikkert sigte. Systemet er kendt fra M4 (karabin) Riflen. Som standard kommer den med et almindeligt klassisk rundt M16A2 frontgreb, men der monteres ofte et frontgreb med R.I.S på 4 sider, til montering af frontgreb, lygte eller granatkaster. Udover Aftrækker-sættet er Riflen Helt identisk med M16A4 Riflen.

Skydevåben
Bel Canto (band)

Bel Canto er en musikgruppe fra Tromsø i Norge.

Bel Canto blev startet i 1985 af Nils Johansen, Anneli Drecker, og Geir Jenssen. Gruppen tog ud af landet for at få en pladekontrakt, og hos belgiske Crammed Discs var der bid. De første udgivelser udkom under bandnavnet Bel Kanto i Norge for at undgå sammenblanding med koret Bel Canto. Gruppen samarbejdede blandt andre med Erik Meyn om sangen "Kiss of spring".

Gruppen var en af de første i Norge til at bruge computere som et hovedelement i musikken, både i studiet og på koncerter. Nils Johansen købte det engelske computerbaserede UMI-system fra (det nu nedlagte) firma Umusic i London og endte med det samme kompositionsværktøj som Vince Clarke (Depeche Mode, Yazoo, Erasure) og mange andre kendte engelske musikere i firserne. Geir Jenssen blev den første i Norge, der brugte det eksotiske system Yamaha CX 5 live, og Bel Canto fortsatte med at være meget opdaterede inden for teknologi. Senere indførte Bel Canto andre musikalske elementer i musikken, først og fremmest på grund af multiinstrumentalisten Nils Johansen, der spiller bas, guitar, fløjte, mandolin og en række andre instrumenter, ved siden af violinen, der har været hans hovedinstrument siden han var barn.

Geir Jenssen forlod bandet forud for Shimmering, Warm & Bright, og er blandt andet kendt for solo-projekterne Bleep og Biosphere. På Døgnvillfestivalen 2010 vil Geir Jenssen igen optræde sammen med Bel Canto.

Det var planen, at albummet Magic Box skulle være det internationale gennembrud, men selv om førstesinglen gjorde det godt på de amerikanske danselister, blev Bel Canto aldrig mere end et middels stort band uden for Norge.

For albummet Shimmering, Warm & Bright vandt bandet Spellemannprisen 1992 i kategorien pop. For Magic Box vandt de kategorierne gruppe og dance/techno under Spellemannprisen 1996.

Bel Canto eksisterer stadigvæk med Anneli Drecker og Nils Johansen som faste medlemmer og med perkussionisten Andreas Eriksen som et tredje medlem. Både Anneli Drecker og Nils Johansen har musikprojekter sideløbende med Bel Canto; Drecker med stadige soloprojekter og samarbejde med andre artister og kunstinstitutioner (teater/film) og Nils Johansen gennem sit medlemskab i gruppen Vajas.

Udgivelser 
 1987 White-Out Conditions, Crammed Discs/WEA
 1990 Birds of Passage, Crammed Discs/WEA
 1992 Shimmering, Warm & Bright, Dali
 1996 Magic Box, Atlantic
 1998 Rush, EMI Norway / Images, Sony
 2001 Retrospect (best of), WEA (førsteoplag med bonus-CD med sjældent materiale)
 2003 Dorothy's Victory, EMI

Referencer

Eksterne links 
 Anneli Drecker Hjemmeside
 Bel Canto officiel side
 Bel Canto på MySpace.com
 Nils Johansen i sit andet band Vajas – MySpace.com
 Anneli Drecker på MySpace.com

Rockgrupper fra Norge
Tromsø
Vindere af Spellemannprisen
Erik Andersen (skakspiller)

Erik Andersen (10. april 1904 i Gentofte – 27. februar 1938 i København) var en dansk skakspiller.

Erik Andersen vandt danmarksmesterskabet i skak 12 gange (1923, 1925 – 1927, 1929 – 1936).. Han vandt det nordisk mesterskab i skak i Stockholm i 1930, forsvarede titlen med scoren 3-3 mod Gideon Ståhlberg i 1934, og tabte den med scoren 2½-3½ til Erik Lundin i 1937.

Han deltog også i en række stærke internationale turneringer med gode resultater.

Erik Andersen spillede for Danmark 6 gange i officielle skakolympiader samt den uofficielle skakolympiade i München 1936:
 I Skakolympiaden 1927 i London på andetbræt med scoren: +8 –3 =4
 I Skakolympiaden 1928 i Haag på førstebræt med scoren: +9 –4 =3
 I Skakolympiaden 1930 i Hamborg på førstebræt med scoren: +9 –5 =3
 I Skakolympiaden 1931 i Prag på førstebræt med scoren: +4 –8 =4
 I Skakolympiaden 1933 i Folkestone på førstebræt med scoren: +3 –4 =6
 I Skakolympiaden 1935 i Warszawa på førstebræt med scoren: +7 –10 =1
 I Skakolympiaden 1936 i München på førstebræt med scoren: +6 –7 =6
Han vandt sølvmedalje med holdet i London 1927.

Referencer

Eksterne henvisninger 
 

Skakspillere fra Danmark
Danmarksmestre i skak
Blaxy Girls

Blaxy Girls er et rumænsk pop/rock band kun bestående af piger. Bandet blev dannet i Constanta, Rumænien i Oktober 2007.

Bandet består af forsangeren Rucsandra Iliescu, bassisten Cristina Marinescu, guitaristen Diana Ganea, pianisten Ana Maria Nanu og trommeslageren Gela Marinescu. Blaxy Girls laver både sange på deres modersprog rumænsk, men også på engelsk, mange af sangene er lavet på begge sprog.

Diskografi

Albums 
 2008 - If You Feel My Love
 2010 – Save The World

Singler 
 2008 - "If You Feel My Love"
 2009 – "Dear Mama"
 2009 – "I Have My Life"
 2009 – "I Have My Life"
 2009 – "I Have My Life"
 2010 – "Save The World"
 2011 – "It's So Fine"
 2012 – "Miss You"
 2013 – "Adio"

Musikgrupper fra Rumænien
Musikgrupper fra 2007
Musikgrupper opløst i 2014
Grow Some Funk of Your Own

"Grow Some Funk of Your Own" er en sang af den britiske sanger Elton John. Sangen blev udgivet i 1976 som den anden single fra albummet Rock of the Westies (1975). Sangen blev skrevet af Elton John, Bernie Taupin og Davey Johnstone. B-siden af singlen er følgende den sange på albummet, "I Feel Like a Bullet (In the Gun of Robert Ford)".

"Grow Some Funk of Your Own" betragtes som en af Johns bedste rocksange blandt andre sange som "Saturday Night's Alright for Fighting" og "The Bitch Is Back". I USA nåede sangen nummer fjorten på Billboard Hot 100.

Sporliste 
"Grow Some Funk of Your Own" – 4:16 (Elton John, Bernie Taupin, Davey Johnstone)
"I Feel Like a Bullet (In the Gun of Robert Ford)" – 5:28 (Elton John, Bernie Taupin)

Eksterne henvisninger 
Officiel tekst

Elton John-sange
Sange fra 1975
Singler fra 1976
I Feel Like a Bullet (In the Gun of Robert Ford)

"I Feel Like a Bullet (In the Gun of Robert Ford)" er en sang af den britiske sanger Elton John fra hans album Rock of the Westies (1975). Sangen blev skrevet af Elton John og Bernie Taupin. Musikalsk er sangen beskrives som en popballade.

Sangen blev udgivet i 1976 som B-siden af albummets anden singlen "Grow Some Funk of Your Own" og nåede nummer fjorten på Billboard Hot 100 i februar 1976, men ikke nåede hitlisterne i Storbritannien.

Eksterne henvisninger 
I Feel Like a Bullet (In the Gun of Robert Ford) på Allmusic
Officiel tekst

Elton John-sange
Sange fra 1975
Singler fra 1976
Phil Ramone

Philip "Phil" Ramone (5. januar 1934 – 30. marts 2013) var en sydafrikansk født amerikansk producer, der i 1958 startede A & R Recording, Inc. i New York.

Phil Ramone har produceret musik for en lang række af verdens bedste musikkere. Bl.a. Tony Bennett, Paul Simon, Liza Minnelli, Joss Stone, Elton John, Billy Elliot, Ray Charles, Olivia Newton-John, Rod Stewart, Bob Dylan, Barbra Streisand, Billy Joel, George Michael, Aretha Franklin, Frank Sinatra, Sinead O'Connor, Paul McCartney, Karen Carpenter, Madonna, Lou Reed, Diane Keaton, Rolling Stones og Art Garfunkel.

Han døde efter at have været indlagt siden februar med en udposning på hovedpulsåren.

Noter 

Musikproducere fra USA
Katarzyna Kobro

Katarzyna Kobro (født 26. januar 1898 i Moskva, død 21. februar 1951 i Lódz), var en polsk/russisk konstruktivistisk kunstner, der bedst er kendt for sine geometriske og farverige skulpturer. Hun var en af de mest betydningsfulde billedhuggere i mellemkrigstiden.

Biografi 
Kobro blev født i Moskva, men voksede op i Riga, hvortil hendes familie flyttede i 1900.

I 1917 påbegynder hun sine studier på Skolen for Maleri, Skulptur og Arkitektur i Moskva. I 1919 flytter hun til Smolensk, hvor hun underviser i billedhugning på den keramiske skole i byen. Derudover laver hun politiske plakater og er regissør på et teater. Den 12. maj bliver hun gift med den polske kunstner Wladyslaw Strzeminski. I 1922 forlader parret Sovjetunionen for, at rejse til Polen. Da Kobro imidlertid er sovejtisk statsborger, bliver de nødt til at krydse grænsen illegalt, hvor de bliver arresteret og interneret i flere uger. Efter et kort ophold i Vilnius rejser hun videre til Riga, for at udrede sagen omkring hendes statsborgerskab. I denne periode studerer hun i to år til tandlæge. I 1924 bosætter hun sig sammen sin mand i Szczekociny lidt nord for Krakow. Parret flytter til Lódz i 1931 og i 1932 begynder hun at undervise i maleri på Skolen for billedkunst i Lódz. I 1936 føder hun datteren Jakobina (Nika). Da Tyskland invaderer Polen i 1939 beslutter parret sig straks til, at flygte til Vileyka i Hviderusland. Da parret er uønskede i Hviderusland flytter de tilbage til Lódz, kun for at opdage at andre er flyttet ind i deres lejlighed. Da besættelsen af Lódz slutter i 1945 flytter parret tilbage til deres gamle lejlighed. I tiden efter krigen lever hun af at sy og sælge legetøj. Og hun leder restaureringen af sine skulpturer på Sztuki museet, der er blevet kraftigt skadet i løbet af krigen.

Katarzyna Kobro dør den 21. februar 1951 i Lodz.

Kilder

Eksterne henvisninger 

 Side om Kobro , 
 Side for Museet i Lodz, hvor de fleste af hendes værker er udstillet  

Billedhuggere fra Rusland
Billedhuggere fra Polen
Burundi ved sommer-OL 2012

Burundi deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Elle tågeklokke

Elle tågeklokke er en tågeklokke til advarsel for skibsfarten, som ligger syd for Drøbak på østsiden af Oslofjorden. Klokketårnet er i træ og bygget i schweizerstil. Tårnet er stort set bevaret som det var og har både fyrhistorisk og arkitektonisk værdi som et særegent kulturminde, og klokke og drivværk fungerer stadig; Tågeklokken er derfor fredet efter lov om kulturminner.

Se også 
 Norske fyr
 Søndre Langåra tågeklokke

Eksterne kildere og henvisninger 

 
 Elle tåkeklokke  Norsk Fyrhistorisk Forening

Fyr i Viken
Frogn
Oslofjorden
Hang Seng Bank

Hang Seng Bank Limited () (, ) er Hongkongs næststørste bank. Virksomheden er børsnoteret men majoriteten (62,14 % af aktierne) er ejet af HSBC gennem Hongkong and Shanghai Banking Corporation. Hang Seng-aktien er også en af aktierne i Hang Seng Index og i S&P Asia 50 aktieindekserne. Hovedsædet er i det det centrale Hongkong.

Historie 
 1933 Hang Seng åbner en simpel vekselerforretning i Hongkong.
 1952 Hang Seng bliver et limited company engageret i bankdrift.
 1960 Hang Seng Bank bliver et public company.
 1965 Hang Seng Bank rammes af et bank run, som medfører at banken mister en fjerdedel af sine indlån. Hongkong and Shanghai Banking Corporation (HSBC) overtager 51 % af Hang Seng Bank for 51 mio. HKD.
 1972 Hang Seng Bank børsnoteres på Hong Kong Stock Exchange.
 1985 Hang Seng Bank åbner et repræsentationskontor i Shenzhen i Kina. 
 1995 Hang Seng Bank åbner sin første afdeling på fastlandet i Guangzhou.
 1997 Hang Seng Bank åbner en afdeling i Shanghai.
 2003 Hang Seng Bank åbner en afdeling i Nanjing og Macau.
 2004 Hang Seng Bank overtager 15,98 % af Industrial Bank (China) i Fujian og åbner en afdeling i Fuzhou.
 2005 Hang Seng Bank opgraderer sit repræsentationskontor i Beijing til en afdeling.
 2007 Hang Seng Bank (China) Company Limited kommer til verden.

Kilder

Eksterne henvisninger 

 Company website

Virksomheder fra Hongkong
HSBC
Banker fra Kina
Etableret i 1933
Hang Seng Index

Hang Seng Index (forkortet HSI, ) er et frit markedsvægtet aktieindeks i Hongkong. Aktieindekset bruges til at gemme og overvåge daglige ændringer blandt de væsentligste virksomheder, som er børsnoteret på Hong Kong Stock Exchange og er hovedindikatoren på de overordnede markedsforhold i Hongkong. Der er 50 selskaber med i Hang Seng Index, og deres markedsværdi udgør den væsentligste blandt de børsnoterede selskaber på Hong Kong Stock Exchange.

HSI udarbejdes og vedligeholdes af Hang Seng Indexes Company Limited, som er et 100 % ejet datterselskab til Hang Seng Bank, som er en af Hongkongs største banker målt på markedsværdi. HSIC er også ansvarlig for udarbejdelse, udgivelse og ledelse af af en række andre aktieindeks såsom Hang Seng China Enterprises Index, Hang Seng China AH Index Series, Hang Seng China H-Financials Index, Hang Seng Composite Index Series, Hang Seng China A Industry Top Index, Hang Seng Corporate Sustainability Index Series og Hang Seng Total Return Index Series. Hang Seng Bank er udover at være børsnoteret også majoritetsejet af HSBC.

Historie 

Hang Seng Index blev skabt af bankmanden Stanley Kwan fra Hongkong og åbnede den 24. november 1969.

Kilder

Eksterne henvisninger 
 Officielle webside

Aktieindeks
Lov om kulturminner

Lov om kulturminner («kulturminneloven») er en norsk lov fra 1978 som skal beskytte  norske kulturminder og kulturmiljøer, dvs. genstande eller områder som har kulturhistorisk eller arkitektonisk værdi.

§9 Ved planlegning af offentlige og større private tiltag forpligter den ansvarlige leder eller det ansvarlige forvaltningsorgan sig til at  undersøge om tiltaget vil indvirke på automatisk fredede kulturminder på en måde som nævnt i §3 første led, jfr. §8 første led (...)

§10 Udgifter til særskilt undersøgelse af automatisk fredede kulturminder eller særskilte tiltag for at beskýtte dem på grund av tiltag som nævnt i §§8 og 9 bæres af tiltagshaveren (...)

Efter loven er alle fredede kulturminder af national værdi og skal som  udgangspunkt reguleres i forhold til Plan- og bygningsloven med formålet bevaring. Indgreb i sådanne kulturminder tillades kun, hvor bevaring vil medføre så store negative konsekvenser, at det ikke står i rimeligt forhold til kulturmindernes bevaring. Det er Riksantikvaren som eventuelt giver tilladelse til indgreb.

Se også 
  Kulturmiljø

Eksterne kilder og henvisninger
Lov om kulturminner på Lovdata

Forvaltning i Norge
Kultur i Norge
Norges love
Dandy

Dandy kan hentyde til flere ting:
 Dandy (mode) – En person der går særlig flamboyant og moderigtig klædt
 Dandy (skib, 1823) – et skib fra 1823
 DANDY – et tyggegummi fra Dansk Tyggegummi Fabrik

Underholdning 
 The Dandys, en britisk indie-pop-gruppe dannet i 1996
 "Dandy" (sang), en sang af den britiske rockgruppe The Kinks, som også er blevet indspilelt af Herman's Hermits
 The Dandy, britisk tegneserie for børn
 Dandy (computerspil) et spil til Atari 8-bit
 Dandy (EP), en EP af Herman's Hermits
Retfærdige blandt nationerne

Retfærdige blandt nationerne (, khassidey umot ha-olam "retfærdige af verdens nationer") er et hædersbevis etableret af den jødiske mindepark Yad Vashem. Dette blev etableret af respekt for de mellem fem og seks millioner jøder, som blev myrdet før og under 2. verdenskrig – også kaldet Holocaust.

Begrundelse og omfang 
Yad Vashems "Retfærdige blandt nationer" tilfalder mennesker, som hjalp og reddede forfulgte jøders liv i de vanskelige krigsår. Totalt i verden er det per 2007 tildelt 21.758 personer. Det er således en udmærkelse, som skal være meget godt begrundet.

Efter en tildeling af "Retfærdige blandt nationer" får den tildelte en navneplade i sten, og et træ bliver plantet i mindeparken Yad Vashem.

Danske retfærdige blandt nationerne 
Efter særskilt ønske, er medlemmer af den danske modstandsbevægelse, som deltog i redningen af de danske jøder, opført som en gruppe bestående af 22 personer.

Eksterne henvisninger 

 
Israel
Digerudgrunnen fyr

Digerudgrunnen fyrstation var et fyr som lå på en lille holm ved Digerud i Frogn kommune i Viken fylke i Norge, beliggende på østsiden af Oslofjorden, omkring 1,5 km syd for Fagerstrand i Nesodden kommune.

Fyret blev opført i 1871, men den gamle fyrbygning blev nedrevet i 1975 og erstattet af et Lygtehus på underbygning. I 1941 blev der bygget en hængebro ud til fyret og omtrent på samme tid blev der bygget ny bolig og udhus på land.

I juni 2008 blev både lygtehuset og fundamentet til den gamle bygning fjernet af Kystverket.

Se også 
 Norske fyr

Eksterne kilder og henvisninger 
 Norsk Fyrhistorisk Forening 

Fyr i Viken
Frogn
Etableret i 1871
Ophørt i 2008
Mig og min mor

Mig og min mor er et dansk realityshow om forskellige personers forhold til deres mor. Serien sendes på Kanal 4, og serien har indtil videre seks sæsoner, som tilsammen skildrer hverdagsbegivenheder og oplevelser mor og barn imellem.

Eksterne henvisninger

Medvirkende 

Programmer på SBS TV
Realityshows fra Danmark
Danske tv-serier fra 2010'erne
Hannah Höch

Hannah Höch (født Anna Therese Johanne Höch) (født 1. november 1889 i Gotha, Thüringen, Tyskland, død 31. maj 1978 i Berlin) var en tysk dadaistisk kunstner.

I 1912 påbegyndte hun sine studier på Skolen for billedkunst i Berlin-Charlottenburg for i 1915 at lade sig indskrive i programmet for grafik og bogkunst på Berlin Kunstmuseum. Her mødte hun den østrigske kunstner Raoul Hausmann, der introducerer hende til dadaismeen samtidig med, at hun blev hans elskerinde. I 1916 begyndte hun at arbejde for Ullstein, hvor hun blev ansat som illustrator. Her havde hun nem adgang til forlagets magasiner, som hun senere brugte i sine fotomontager. Hun opgav sit job hos Ullman i 1926 og flyttede sammen med digtereren Til Brugman. I 1935 mødte hun imidlertid Heinz Kurt Matthies, hvem hun blev gift med i 1938 og i 1939 købte hun et lille hus i Heiligensee uden for Berlin. Hun blev i 1942 skilt fra Matthies.

Hannah Höch døde den 31. maj 1978 i Berlin.

Kilder

Eksterne henvisninger 
 

Kunstnere fra Tyskland
Tyskere i 1900-tallet
Personer fra Gotha